на Съюза
 (144)
 Китайските производители демонстрираха нестихващ интерес към пазара на Съюза и успяха да увеличат пазарния си дял на 40—50 %. Съюзът с неговата силна промишлена база е и голям пазар, който представлява над 10 % от общата прогнозна стойност на китайското производство.
 (145)
 Както е указано в таблици 4 и 9, цените на производителите на Съюза определено надвишават цените на вноса. Съществуването на значителен внос от КНР в Съюза въпреки действащото антидъмпингово мито потвърждава голямата привлекателност на пазара на Съюза.
 3.7.3. Нарушения във връзка със суровините
 (146)
 Както е отбелязано в съображения 71—73 и съгласно обяснението в точка 12.4.1 от доклада, икономическата ситуация на дружествата зависи също така от условията на доставка на суровини (68). Ако има действащи правителствени мерки в полза на вътрешното потребление на суровини спрямо разпределение на суровините на основата на търсенето и предлагането на международно равнище, то условията на равнопоставена конкуренция се накланят в полза на промишлеността на вътрешния пазар надолу по веригата.
 3.7.4. Заключение относно вероятността за продължаване на дъмпинга
 (147)
 Волфрамовите електроди се произвеждат само в КНР и в Съюза. КНР прилага ограничения на износа на основната суровина, която като цяло се предлага само в КНР. С оглед на привлекателността на пазара на Съюза, големите инсталирани свободни мощности в КНР и продължаващият значителен дъмпинг, Комисията заключава, че съществува голяма вероятност от продължаване на дъмпинга, ако мерките бъдат отменени
 4. ВЕРОЯТНОСТ ОТ ПРОДЪЛЖАВАНЕ НА ВРЕДАТА
 4.1. Определение за промишленост на Съюза и производство на Съюза
 (148)
 През разследвания период в рамките на прегледа сходният продукт е бил произвеждан от двама известни производители в Съюза. които оказаха пълно съдействие при разследването. Те представляват „промишлеността на Съюза“ по смисъла на член 4, параграф 1 от основния регламент.
 4.2. Предварителни бележки
 (149)
 Комисията подложи на оценка вредата въз основа на тенденциите по отношение на производството, производствения капацитет, използването на капацитета, продажбите, пазарния дял, заетостта, производителността и растежа, както и на тенденциите по отношение на цените, рентабилността, паричния поток, способността за привличане на капитал и инвестиции, запасите, възвръщаемостта на инвестициите и заплатите.
 (150)
 Тъй като има само две дружества, съставляващи промишлеността на Съюза, данните за нея ще се представят като диапазон от стойности, за да се осигури поверителността съгласно член 19 от основния регламент.
 (151)
 За да се запази поверителността на промишлеността на Съюза, и вносът от КНР, изчислен въз основа на базата данни по член 14, параграф 6 от основния регламент, ще се представя като диапазон от стойности, тъй като тяхното разгласяване би осигурило достатъчно подробна информация, която да позволи определянето на точната стойност на производството и продажбите на промишлеността на Съюза.
 4.3. Производство и потребление на Съюза
 (152)
 Общото производство на Съюза през разследвания период в рамките на прегледа е било между 35 и 40 тона, което е по-малко, отколкото в предходния преглед с оглед изтичане на срока на действие на мерките.
 (153)
 Комисията установи потреблението на Съюза, като сумира статистическите данни за вноса на ниво ТАРИК, използвайки информация, събрана съгласно член 14, параграф 6 от основния регламент, и обема на продажбите на промишлеността на